Author: danica.hudakova

Správa zo zahraničnej pracovnej cesty 
1. Účastník ZPC:
Mgr. Danica Hudáková, hlavný štátny radca, Odbor štátnej a európskej politiky vo VaT,Sekcie vedy a techniky MŠVVaŠ SR
Kontaktné údaje: Stromová 1
                            813 30 Bratislava
Tel. 59102647
e-mail: danica.hudakova@minedu.sk

2. Zahraničná pracovná cesta:
Štát: Belgicko
Mesto: Brusel
Vykonaná v dňoch: 8.-10.11.2010
Názov prijímajúcej organizácie: Belgické prezidenstvo v kolaborácii s Európskou komisiou
Adresa: Square Meeting Centre   
Rue Mont des Arts          
B-1000 Brusel
Účel cesty: 
Účasť na konferencii “Mobilita a kariéra výskumníkov“

3. Rámcový program pobytu:
9.11.2010
10.00 -10.30    - otvorenie konferencie, problémy a výzvy
10.30 -11.20    – plenárna schôdza- EU politika výskumníkov
11.50 – 13.00  – paralelné workshopy - „Ako merať progres“
                                                             - „Pracovné podmienky pre výskumníkov“
                                                             - „Výber výskumníkov a mobilita“
                                                             - „ Kariérny rast výskumníkov“
13.00-  14.15 – obed
14.15 – 16.00- paralelné workshopy
16.30 – 18.00 – talk show: Európske partnerstvá pre výskumníkov
10.11.2010
9.30-11.00 – zhrnutie z predošlého dňa
11.30-12.30- plenárna schôdza : Kam smerujeme? Budúcnosť partnerstiev.
4. Stručný priebeh konferencie:
Hlavné body konferencie:
1.	Podpora ďalšieho rozvoja a konsolidácie Európskeho výskumného priestoru (ERA) v oblasti vedy a techniky a zabezpečenie vysokej kvantity a kvality ľudských zdrojov.
2.	Budovanie Európskeho výskumného priestoru, rekapitulácia a definovanie pripravovanej cesty k lepšej kariére výskumných pracovníkov, flexiistoty, pracovné podmienky, rodová rovnosť, penzijný fond, vedecké víza
3.	Upozorňovanie na medzery a problémy pri implementácii EPR, zhodnocovanie pokroku dosiahnutého pri implementácii európskeho partnerstva pre vedeckých pracovníkov a určiť cestu pre progres v budúcnosti
4.	Diskusia tvorcov politík, akademikov, zástupcov priemyslu a občianskych spoločností – odovzdávanie skúseností, osvedčených postupov, úspechov v rámci vedeckých partnerstiev, vízovej politiky a celkovej budúcnosti výskumníkov
5.	Paralelné workshopy – 1.Ako merať progres, 2.Pracovné podmienky pre výskumníkov, 3.Výber výskumníkov a mobilita, 4. Kariérny rast výskumníkov

5 .Odporúčané závery

V rámci medzinárodného trhu práce pre výskumníkov, Európa chce hrať významnú úlohu a ísť príkladom v tom, ako podporovať a stimulovať excelentných, dynamických, flexibilných a mobilných vedeckých pracovníkov. EK a členské štáty, medzi nimi aj Slovensko podporujú tieto partnerstvá prostredníctvom Riadiacej skupiny pre ľudské zdroje a mobilitu(Steering Group for Human Resources anf Mobility-SGHRM). Do konca roka 2010 by sa mal merateľný pokrok prejaviť v 4 kľúčových oblastiach: systematický nábor vedeckých pracovníkov, sociálne a dôchodkové zabezpečenie, zabezpečenie atraktívnych pracovných podmienok, zlepšenie odbornej prípravy, zručností a skúseností vedeckých pracovníkov

6.   Prehľad prinesenej dokumentácie a miesto jej uloženia
Dokumentácia je uložená na sekcii vedy a techniky MŠVVaŠ SR.

7.   Osobitne vyhodnotený očakávaný prínos ZPC
Výsledkom tejto konferencie o výskumných pracovníkoch je vyzdvihnutie osvedčených postupov, nedostatkov, problémov a identifikácia spoločných prístupov pri budovaní ERA, ktoré sa dotýka aj Slovenska. Členské štáty( aj vo forme workshopov) debatovali o flexiistotách, pracovných podmienkach, transparentnosti pracovných náborov, spôsobe šírenia pracovných  ponúk, rodových otázkach, dôchodkového zabezpečenia, mobilitách.
Do r. 2014 aj pre Slovensko vyplývajú úlohy zabezpečiť kvalitu doktorandského vzdelávania, atraktívne pracovné podmienky pre výskumníkov, rovnosť pohlaví vo výskume a kariére, mobilitu výskumných pracovníkov vrátane otvárania náboru pracovníkov vo verejných inštitúciách, zjednotenie štruktúry výskumnej kariéry v krajinách EÚ, vytvorenie EÚ fondov dôchodkového pripoistenia a pod. Všetky odporúčania budú využité pri zostavovaní Akčného plánu pre mobilitu výskumných pracovníkov a taktiež ako podklady pre zástupcov SR v expertnej skupine SGHRM.

8.    Spôsob zverejnenia výsledkov ZPC, prenos získaných informácií
Správa bude zverejnená na webovom sídle MŠVVaŠ SR: www.minedu.sk.

Súhlasím so zverejnením správy na internete.

Správu vypracovala: Mgr. Danica Hudáková
Dátum: 15.11.2010
Správu schválil: prof. Ing Mikuláš Šupín, CSc, generálny riaditeľ sekcie vedy a techniky MŠVVaŠ SR